Victor Serge var digter, revolutionær og rastløs. I løbet af sit liv deltog han i opstande og revolutioner i Belgien, Frankrig, Rusland, Tyskland og Spanien fra lige før 1. Verdenskrig til 2. Verdenskrig.

Stalin deporterede ham til Orenburg i Sovjetunionen i 30’erne. Men sovjetstyret blev efter pres fra venstrefløjen i Europa tvunget til at lade ham rejse i 1936. Her påbegyndte han sit forfatterskab med digtsamlingen ”Resistance” og skrev frem til sin død i 1947 i Mexico 6 romaner, noveller og et utal af analyser og artikler om klassekampen og socialismens vilkår og udsigter.

Sidste år udgav digteren Thorvald Berthelsen, sin oversættelse af Serges digte i samlingen Så Gløderne Ulmer i Ørkenen på Det Poetiske Bureaus Forlag. I øjeblikket oversætter han Serges noveller til samme forlag.

Thorvald vil læse op af sine oversættlser samt fortælle om Serge som forfatter og revolutionær i mellemkrigstidens kaos.

https://www.facebook.com/events/1170377823084970/

